open-index/open-wikipedia-markdown huggingface dataset:
Khentie-Gebergte

thumb|Topogroafiesche koarte van Mongoolje; zie : "Chentii".
thumb|Khentie-Gebergte, dichte by de gebôorteplatse van Genghis Khan.
thumb|D' Onon-Rieviere mêt ip den achtrgroend 't Khentie-Gebergte.
't **Khentie-Gebergte** (Mongoolsch-Cyrielliesch schrifte: Хэнтийн нуруу) is e gebergte in de provinsje Töv en in de Khentie-Provinsje in nôordlik Mongoolje. 't Gebergte komt ovrêen mê 't Nateurrizêrvoat Khan Khentie en 't omvat de Mongoolsche illige bergn, Burkhan Khaldun en Bogd Khan, die de platste is woa da Genghis Khan van ofkomstig was.

't Gebergte vormt de woatrschiddienge tusschn de bekkns van de Nôordlikke Yszêe (lanst 't Bajkal-Mêer) en van de Stilln Oseoane. Rieviern die oentspriengn in 't gebergte zyn den Onon, de Kherlen, en de Tuul.

Genghis Khan zoed e schôone plekke in 't Khentie-Gebergte gevoenn ên, genoamd de Grôote Taboo of Ikh Khorig deur de Mongooln, woadatn neere zat en zei datn doa zoe willn begroavn wordn. En doa zoedn inderdoad begroavn zyn gewist. Mo, 't graf van Genghis Khan is nog nôojs nie gevoenn.

## Zied ook noa
*Biosfêer-rizêrvoat Bogd Khan Uul
*Koniefeere-busschn van Transbajkal
Biosfêer-rizêrvoat Bogd Khan Uul

[thumb|Nôordlikke êlliengn van de Berg Bogd Khan gezien vanuut [Oelan-Bator.]]
thumb|Beeld van de Berg Bogd Khan (middn) mê Oelan-Bator van boovn lienks.
**Biosfêer-rizêrvoat Bogd Khan Uul** is e nateurrizêrvoat in Mongoolje, geleegn te zuudn van Oelan-Bator. 't Ligt in 't zuudlik dêel van de bus-steppe in 't gebied van 't Khentie-Gebergte. 't Omvat de Berg Bogd Khan, en 't was andeduud deur UNESCO lik Biosfêerrizêrvoat in 1996.

## Beschryvienge
Bogd Khan êt e totoale ippervlakte van 67 300 êktoarn en is geleegn tusschn 47°43' toe 47°54'N en 106°46' toe 107°10'E. D' oogteliggienge is tusschn 1 310 en 2 270 m boovn de zêespeegle. 't Kerngebied vormt 41 651 êktoarn en 't is oemriengd deur e buffre-gebied en bepoalde oovrgankszôones. De nôordlikke êlliengn van de Berg Bogd Khan zyn bedekt mê dichte koniefeere-busschn binst da de zuudlikke kant koale rotse is .

## Geschiednisse
De beschermienge van d' omgeevienge ip de Berg Bogd Khan begost aa minstns in de dertienste êewe ot de Tooril Khan, de leidr van de Kerajietn, den oetkap en 't joagn doa verbôod, bewêernde da Bogd Khan 'n illige berg was . Vanof die tyd wierd de berg verêerd, en de platslikke bevôkienge joagde doa nie mêe, en kapte dr gin oet. In 1778 vroeg de Mongoolsche goeverneur van wat da nu Oelan-Bator is, an de Qianlong-Keizre toeloatienge vo twi kêers per joar plechtigeedn te meugn oedn gewyd an de Berg Bogd Khan Uul. Acht doagn loatre kwam die toeloatienge an . In 1783 makte 't platslik bestier van de Qing-dynastie van de Berg Bogd Khan e beschermd gebied, te bewoarn vo ze schôonte, zodat ier 't êeste nasjonoal park in de weirld oentstoend .

Bogd Khan Uul wierd lik biosfeer-rizêrvoat angeduud deur UNESCO in 1996 . E biosfeer-rizêrvoat ê vo doel "deurzoame ontwikklienge te bevordrn" en "ekoloogiesche en kuultuurêele verscheidneid" an te moedign, deur de nôodn van de platslikke gemêenschappn te loatn tegoaregoan mêt 't bewoarn van de leefomgeevienge . 't Kerngebied is hêelegans beschermd, 't buffregebied wordt gebruukt vor aktievieteitn die anveirdboar zyn lik a goe ekoloogiesche praktyk en d' oovregangszôone dient vor êrniewboare uutboatienge .

## Plantn- en bêestn-weirld
't Rizêrvoat êt 'n antal leefgebiedn woaroendre grasland, boreoal bus, bergtoendra en koale rotse. In sommigte gebiedn istr gemiengld bus mê  lorke (*Larix sibirica*), berke (*Betula* spp.), ceedre (*Cedrus* spp.), pynboom (*Pinus* spp.) en popliere (*Populus* spp.).

Sommigte van de mêest bedreigde zoogbêestn in 't rizêrvoat zyn Siebeeriesch muuskuusêrte (*Moschus moschiferus*), rêe (*Capreolus capreolus*), soablemartre (*Martes zibellina*) en snêew-oaze (*Lepus timidus*) .

## Zied ook noa
*Koniefeere-busschn van Transbajkal

## Eksterne koppliengn
* Sacred Mountains of Mongolia (''UNESCO'').

## Verwyziengn
1818

1815 - 1816 - 1817 - **1818** - 1819 - 1820 - 1821
't Joar **1818** is 't 18e joar in de 19e êeuwe volgenst de christelyke joartellienge.
## Gebeurtenisn
thumb|Generoal Johannes van den Bosch
*1 april - Keunienk Willem I van de Nederlandn gift zyn toeloatienge vo d' iprichtienge van de *Maatschappij van Weldadigheid*, e liefdoadigheidsorganisoasje vo de werkloozn en oarme menschn te steunn deur under de keure te geevn van te boern ip nieuwe landbouwgebiedn. 't Is e gedacht van generoal Johannes van den Bosch.  
*1 december - Oenderwyzers in de Zuudelyke Nederlandn moetn van nu vôors under ipleidienge volgn in de normaalschole van Lier. De schole is ipgericht noa 't model van de normaalschole in Haarlem.
*december - De Belgische politieker en schryver Goswin de Stassart publiceert zyn fabels. 
## Geboorn
;januoari
*6 - Edouard Huberti, Brusselsche kunstschilder
;moarte
*1 - Adriaan De Braekeleer, Antwerpsche kunstschilder
;april
*8 - Christian IX, keunienk van Denemarkn
*30 - Jean-François Portaels, Belgische kunstschilder
;mei
*5 - Karl Marx, Duutsche filosoof en groendlegger van 't marxisme
;juli
*30 - Emily Brontë, Iengelsche schryfster
;ogustus
*2 - Alexander van Oranje-Nassau, zeune van Willem II van de Nederlandn en Anna Pavlovna van Rusland
;november
*9 - Ivan Toergenjev, Russische schryver en dichter
## Gestorvn
;februoari
*5 - Karl XIII (69), keunienk van Zweedn en Nôorweegn
;november
*17 - Charlotte van Mecklenburg-Strelitz (74), keuniginne van 't Verênigd Keunienkryk, vrouwe van George III
Roger Quaghebeur

**Roger Quaghebeur** (Yper, 5 juli 1925 - Yper, 2 februoari 2012) wos PR-verantwôordelikke by Picanol. Moar e wos in de streke surtout ekend als oprichter van Het Iepers Operettegezelschap, de compagnie die idder joar de revue in Yper makt. Quaghebeur et in 't hêle om en by de 50 revues eschreevn en eregisseerd. En et ouk vele joarn de Kattestoet eregisseerd. Quaghebeur wos ouk e grôotn kenner van de Twiddn Weireldoorlog in de Westouk. 

## Boek'n
**Westland in oorlogstijd*, De Klaproos, Brugge, 1996, ISBN 9789055080311
**Westhoekjeugd in Oorlogstijd*, De Klaproos, Brugge, ISBN 9055081004
**Oorlog aan de Schreve*, De Klaproos, 1999, ISBN 9789055080175
**Zwart en wit in de Westhoek*, De Klaproos, Veurne, 2003
**In het wiel van de Flandriens*, De Klaproos, Brugge, 2011 ISBN 9789055081134

## Bronn
Sjantar-Eilandn

thumb|Koarte van d' eilandn-groep.
thumb|Liggienge van de Sjantar-Eilandn.
De **Sjantar-Eilandn** (Russiesch : Шантарские острова, *Shantarskiye ostrova*) zyn 'n arsjiepêl van viftien eilandn geleegn dichte by de westlikke kuste van de Zêe van Okhotsk in Oeda-Boaje. De mêeste van die eilandn ên ruuwe klippn, mo ze zyn mo moatig ooge; 't oogste punt in d' eilandn-groep ligt ip 720 meetrs boovn de zêespeegle.

## Eirdrykskunde
D' eilandn-groep wordt bestierd deur Rusland lik dêel van de provinsje Khabarovsk Kraj. De nateurlikke vegetoasje en de bêest-weirld maakn dêel uut van de boreoale busschn van Okhotsk-Mantsjoerye. 

### Eilandn
*Bolshoj is 't grotste eiland in de Sjantar-groep, mêt 'n ippervlakte van 1790&nbsp;km2. 't Is roend de 72&nbsp;km lank en 49&nbsp;km brêed. 't Êt en grôot brak mêer da verboendn is mêt de zêe in 't nôordlik uutende lanst e smalle deurgank. De vissôortn *Hypomesus japonicus* en *Hypomesus olidus* zyn in da mêer te vienn .
*Feklistova, mêt 'n ippervlakte van 372&nbsp;km2.
*Malyy, mêt 'n ippervlakte van 100&nbsp;km2. 
*Medvezhiy, styf dichte by de kuste.
*Belichiy, mêt 'n ippervlakte van 70&nbsp;km2.
*Andr eilandn omvattn Prokofyeva, Sakharnaya Golova, Kusova, Ptichiy, Utichiy en Yuzhnyy.

## Geschiednisse
D' eilandn zyn teegnwôordig oenbeweund mo ze woarn gekend deur de Giljak-stammn vor undre visgroendn.
 
D' êeste ipgeschreevn verkennienge van de Sjantar-Eilandn gebeurde in april 1640, ot de Russiesche oentdekkiengsreizgr Ivan Moskvitin no de moendienge van d' Amoer-Rieviere zeilde mêt e bende Kozakkn en ip de terugweg de Sjantar-Eilandn zag liggn. Moskvitin brocht verslag uut van zyn oentdekkiengn an Prins Sjtjerbatov, de Moskovietiesche kommandant van Tomsk. Gesteund ip 't verslag van Ivan Moskvitin wierd d' êeste Russiesche koarte van 't Verre Ôostn gemakt in moarte 1642. De Sjantar-Eilndn wierdn ook oendrzocht deur Russiesche landmeetrs tusschn 1711 en 1725 .

Ip 't ende van 2013 wierd 't Nasjonoal Park van de Sjantar-Eilandn (Национальный парк «Шантарские острова») gesticht deur Russchiesche weetnschapprs en nateurbeschermrs, mê de steun van de Weirld Nateur-Stichtienge (WWF) en verschillnde internasjonoale organiezoasjes, vo de nateure ip die eilandn te beschermn .

## Eksterne koppliengn
* Ice ridging

## Verwyziengn
Gebergte Sikhote-Alin

thumb|Liggienge van 't Gebergte Sikhote-Alin (Russiesch : Хребет Сихотэ-Алинь).
thumb|Busschn in zuudlik Sikhote-Alin.
thumb|Êrfst in zuudlik Sikhote-Alin.
't **Gebergte Sikhote-Alin** (Russiesch : Сихотэ́-Али́нь) is e bergkeetn in de Russiesche provinsjes Primorsky Kraj en Khabarovsk Kra, dat êm uutstrekt oovre 900 kielomeetrs te nôordôostn van de Russiesche zêe-oavn Vladivostok an de Stille Oseoane. D' ogste toppn zyn Tordoki Yani mê 2 077 m boovn de zêespeegle, Ko-Berg (2 003&nbsp;m) in Khabarovsk Kraj en Anik-Berg (1 933&nbsp;m) in Primorsky Kraj.

## Eirdrykskunde
Aloewêl da Sikhote-Alin in e warm-gemoatigde zôone ligt, kommn dr sôortn vôorn die typiesch zyn vo de nôordlikke boreoale busschn, lik de karieboe (*Rangifer tarandus*) en de bruune beir van Ussuri (*Ursus arctos*) en die tegoare leevn mê sôortn uut de troopn, den Amoerpantre (*Panthera pardus orientalis*), de Siebeeriesche tygre (*Panthera tigris altaica*), en d' Oaziesche zwarte beir (*Ursus thibetanus*). Dr zyn styf winnig wolvn in de streeke, omda die nie ip kunn teegn de tygrs . Den oedste boom in de streeke is e duusd joar oede Japansche venynboom (*Taxus cuspidata*).

## Geschiednisse
In de joarn 1910 en 1920 wierd 't Gebergte Sikhote-Alin groendig oendrzocht deur Vladimir Arsenyev (1872&ndash;1930) die zyn beleevnissn beschrêef in verschillnde boekn, mê noame *Dersu Uzala* (1923), da in 1975 wierd verfielmd deur Akira Kurosawa en dat 'n *Oscar* gewoenn êt. De grôote nateurriezêrvoatn van Sikhote-Alin en Lazo wierdn ingericht in 1935 vo d' uutzoendrlikke biejoloogiesche rykdom van de streeke te bewoarn.

Ip de 12stn februoari 1947 voend êen van grotste meetejôorn-reegns platse van de teegnwôordige geschiednisse in 't Gebergte Sikhote-Alin. De meetejôoriet oentplofte in den atmosfêer otn no beneen kwam, en 't reegnde veele tonn metoal in n' ellipsvormig gebied van roend de 1,3 km2 ippervlakte. Dr wierdn kroatrs gevormd deur de meetejôorn; de grotstn ad e deurmeetre van 26 meetrs.

In 2001, platste den UNESCO Sikhote-Alin ip de lyste van 't UNESCO-weirlderfgoed, en vermelde zyn belank vo 't "oovreleevn van bedreigde sôortn lik Chieneesche zoagbêk (*Mergus squamatus*), Blakiston-visuul (*Bubo blakistoni*) en de Siebeeriesche tygre". 't Gebied van 't weirlderfgoed besloat e totoale ippervlakte van 16 319 km2, woavan da 't kerngebied Sikhote-Alin-Zapovednik 3 985 km2 omvat. 't Kerngebied kut allêene mo bezocht wordn in 't gezelschap van de buswachtrs.

## Zied ook noa
*Boreoale busschn van Okhotsk-Mantsjoerye

## Eksterne koppliengn
*  Zhuravlev, Yu. N., ed. (2000) ''Стратегия сохранения биоразнообразия Сихотэ-Алиня = A Biodiversity Conservation Strategy for the Sikhote-Alin''' Vladivostok: Russian Academy of Sciences, Far Eastern Branch
*  Sikhote-Alin (''UNESCO'')
*  Central Sikhote-Alin.
*  Sikhote-Alin.
*  Central Sikhote-Alin, Russian Federation (''Encyclopedia of Earth'').

## Verwyziengn
Mantsjoerye

thumb|Mantsjoerye : Nôordôost China = Rôod, Ôostlik Binn-Mongoolje = rôoze.
[thumb|Êen van de vroegste Europeesche koartn die de noame "Mantsjoerye" vermeldn (John Tallis, [1851). Vodien was de benoamienge "Chineesch Tartarye" algemêen toegepast in 't Westn vo Mantsjoerye en Mongoolje ]].
**Mantsjoerye** (Chineesch : 滿洲 of 满洲) is a moderne noame gegeevn an e grôote eirdrykskundige streeke in Nôordôost-Oazje. Ofanklik van de bepoalienge van zyn uutgestrekteid volt Mantsjoerye geweunlik  hêelegans in China, of is somtyds verdêeld tusschn China en Rusland. De streeke wordt teegnwôordig geweunlik angeduud lik **Nôordôost China** (Chineesch : 東北 of 东北) in China zeive aloewêl da de noame "Mantsjoerye" veele gebruukt is buutn China vo te verwyzn no d' eirdrykskundige en iestôoriesche streeke. Die streeke is tradiesjonêel 't tuusland van de Xianbei-, Khitan-, en Jurchen-volkn, die iestôoriesch verschillnde stoatn deejn oentstoan. (De Jurchen, loatre de Mantsjoes gêetn, zyn dedeeze achtre wien dat Mantsjoerye genoamd is.)

## Uutgestrekteid van Mantsjoerye
"Mantsjoerye" ku verwyzn no d' êene of d' andre van streekn van verschillnde ofmeetienge. Da zyn, van de klêenste toe de grotste :
#**Nôordôost China** (Dongbei): bestoande uut de provinsjes Heilongjiang, Jilin en Liaoning. Dat is 't gebied da oovrêenkommt mê "Mantsjoerye" in 't Weirld Eirdrykskundig Scheema vo 't Weeregeevn van Plantn-diestriebuusjes ;
#**Binn-Mansjoerye**: 't ierboovne mê drby dêeln van 't teegnwôordig Binn-Mongoolje (Hulunbuir, Hinggan, Tongliao, en Chifeng);
#'t ierboovne mê drby Buutn-Mantsjoerye (Russiesch Mantsjoerye): 't gebied van de rieviern Amoer en Ussuri toe an 't Stanovoj-Gebergte en de Zêe van Okhotsk en de Zêe van Japan. Mê Russiesche benoamiengn Primorsky Kraj, szuudlik Khabarovsk Kraj, de Joodsche Zelfstandige Oblast en Amoer Oblast. Da woarn dêel van Mantsjoe-China vôgnst 't Verdrag van Nerchinsk van 1689, mo ze wierdn ofgestoan an Rusland deur 't Verdrag van Aigun (1858).
#'t ierboovne mê drby Sakhalien, dat in 't algemêen drby ôort vôgns de koarte van de Qing-dynastie lik dêel van Buutn-Mantsjoerye zeifs oewêl dat da nie uutdrukklik vermeld is in 't Verdrag van Nerchinsk. 't Eiland was ook inbegreepn in Mantsjoerye ip koartn gemakt deur de Japansche Shogunate en 't Russiesch Weirldryk. Oendanks koartn en keizerrykn was 't eiland beweund deur 't Ainu-volk toeda de Sovjet Uunje e polletiek van evakuuoasje iplei vanof 1945.

## Verwyziengn
Oelan-Bator

thumb|Zicht ip Oelan-Bator in 't joar 2009.
**Oelan-Bator** (Cyrielliesch Mongoolsch : Улаанбаатар; wa da betêeknt "Rôo Held") is den oofstad en de grotste stad van Mongoolje. 't Is e fidderoale gemêente die gin dêel is van êen van de Mongoolsche provinsjes (ajmags), en zyn bevôkienge was in 2014 mêer of 1,3 mieljoen menschn 

Geleegn in nôordlik-sentroal Mongoolje ip 'n ogte van roend de 1 310 m, in e valleeje van de Tuul-Rieviere. 't Is vo kuultuure, nyvreid en fienansjes 't êrte van 't land, 't middlpunt van 't weegn-netwerk en 't is verboenn per spôorweg zowêl mê de Transsiebeeriesche Spôorweg in Rusland lik mê de spôorweg no China.

De stad wierd gesticht in 1639 lik e verplatsboar nomoadiesch Boediestiesch sentrum. In 1778 wierd 't e vaste nêerzettienge ip de plekke woadat de rieviern Tuul en Selbe tegoare kommn. Doavôorn veranderd' 't achtntwientig kêers van platse, woaby da iedre plekke sêeremonjêel gekoozn was. In de twientigste êewe groejde Oelan-Bator uut toe e belangrik sentrum vo de nyvreid .

## Verwyziengn
Zêe van Okhotsk

thumb|Liggienge van de Zêe van Okhotsk.
De **Zêe van Okhotsk** (Russiesch : Охо́тское мо́ре; Japansch : オホーツク海) is e zêe an de bôord van de Stille Oseoane, die ligt tusschn Kamtsjatka-Schiereiland in 't ôostn, de Koerieln in 't zuudôostn, 't eiland Hokkajdo in 't zuudn, 't eiland Sakhalien in 't westn, en e lank stik van de kuste van ôostlik Siebeerje (woaroendre de Sjantar-Eilandn) lanst 't westn en 't nôordn. De nôordôostlikkn oek is de Golve van Sjelikhov. De zêe is genoamd achtr Okhotsk, d' êeste neerzettienge van Rusland in 't Russiesche Vêrre Ôostn.

## Beschryvienge
[thumb|Nasjonoal Park Sjieretoko lanst de Zêe van Okhotsk, kuste van Hokkajdo, [Japan.]]
De Zêe van Okhotsk bedekt e gebied van 1 583 000 km2 grôot, mêt e gemiddlde diepte  van 859 m en e maksiemoale diepte van 3 372 m. Y is verboenn mêt de Zêe van Japan an de twêe uutendn van Sakhalien : in 't westn lanst de Golve van Sakhalien en de Golve van Tartarye; no 't zuudn lanst de Zêestroate van La Pérouse. 

In de wientre is de scheepvoart moejlik of zeifs oenmeuglik ip de Zêe van Okhotsk, deur de vormienge van grôote ysschotsn, die oenstoan deurdatr grôote oeveeleedn zoét woatre angevoerd wordn deur d' Amoer-Rieviere die moakn da 't zoét-gehoalte van 't woatre vermindert en dat vervriezingspunt nor omooge goat. De verdêelienge en de dikte van d' ysschotsn angt van veele faktôorn of : de platse, de tyd van 't joar, de stroomiengn en de zêe-temprateurn.

Mêt uutzoendrienge van Hokkajdo, êen van de Japansche kern-eilandn, is de zêe oemriengd deur gebiedn die bestierd zyn deur de Russiesche Fidderoasje.

## Verwyziengn
Kroakbêenvisn

De **kroakbêenvisn** (Chondrichthyes) vormn e groep visn die morfologisch redelyk van mekoar verschiln. Z' èn e skelet die bestoat uut kroakbêen en under vel is bedekt mè tandvormige schubn.

Der zyn mêer of 1000 sôortn woarvan oengeveer 400 sôortn hoain, 600 sôortn rogn en 30 sôortn holocephali (droakvisn).
## Taxonomie
**Klasse Chondrichthyes**
* Oenderklasse: Elasmobranchii (Hoain en rogn)
** Superorde Batoidea (Rogn)
*** Orde Rajiformes
*** Orde Myliobatiformes
*** Orde Pristiformes
*** Orde Rhiniformes
*** Orde Torpediniformes
** Superorde: Selachimorpha (Hoain)
*** Orde Hexanchiformes
*** Orde Pristiophoriformes
*** Orde Squaliformes
*** Orde Squatiniformes
*** Orde Heterodontiformes
*** Orde Orectolobiformes
*** Orde Lamniformes
*** Orde Carcharhiniformes
* Oenderklasse: Holocephali
*:* Orde: Chimaeriformes (Droakvisn)
Boreoale busschn van Okhotsk-Mantsjoerye

[thumb|Liggienge van de boreoale busschn in de [Weireld|weirld.]]
thumb|Koniefeerebusschn in 't Gebergte Livadiysky (Sikhote-Alin). 
De **boreoale busschn van Okhotsk-Mantsjoerye**, geleegn in 't Vêrre Ôostn van Rusland zyn 'n ekostreeke uut d' ekozôone *[[Palaearctis]]* vôgnst de Weirld Nateur-Stichtienge (WWF) . Ze maakn dêel uut van 't bioom de boreoale busschn of de tajga. D' ippervlakte van d' ekostreeke besloa 40 196 615  êktoarn .

## Beschryvienge
De boreoale busschn van Okhotsk-Mantsjoerye is de mêest zuudlikke tajga in Euroazje. D' ekostreeke bezet de zuudlikke en sentroale dêeln van 't Russiesche Vêrre Ôostn en bevat de sentroale en nôordlikke dêeln van 't Gebergte Sikhote-Alin. Noast de boreoale busschn zyn dr in d' ekostreeke ook vlaktn in 't nôordn en e kustvlakte in 't ôostn, en ook de Sjantar-Eilandn.

## Plantn-weirld
thumb|left|Boreoale busschn ip de Berg Pidan, Gebergte Livadiysky.
Ip lêegre liggiengn oovrêerst 't licht noaldbus, bestoande uut lorkn. Ip oogre liggiengn kut 't doenkre noaldbus gevoenn wordn, oovrêerst deur pynboomn en denn.

## Bêestn-weirld
D' ekostreeke êrbergt veele bêestn die angepast zyn an 't koede nôordn. Typiesche zoogbêestn omvattn verschillnde weezlsôortn (*Mustela* spp.), bruune beir (*Ursus arctos*), vos (*Vulpes vulpes*), wolf (*Canis lupus*), veelvroate (*Gulo gulo*), en Eurazeoatiesche lynx (*Lynx lynx*).  Êrtachtign zyn algemêen, woaroendre sika-êrte (*Cervus nippon*), eeland (*Alces alces*), en karieboe (*Rangifer tarandus*). Veele vôornkommnde veugls omvattn aaviek (*Accipiter gentilis*), Oeral-uul (*Strix uralensis*), buskoekoek (*Cuculus optatus*), en tajga-boomkruupr (*Certhia familiaris)*. In 't byzoendre d' aaviekn zyn manjefiek, 't zyn de grôotste verteegnwôordigrs uut 't geslacht *Accipiter*, 't gêene wil zeggn "echte aaviekn".

## Bedreigiengn en beschermienge
De tajga-landschappn zyn reedlik winnig deur de menschn beïnvloéd. Dr zyn vuuf nasjonoale rizêrvoatn ipgericht. Pertanks zyndr nog oltyd bedreigiengn deur busbrandn, oetkap en mynbow.

## Zied ook noa

## Verwyziengn
Stroalvinnign

**Stroalvinnign** (Actinopterygii) zyn visn die azo genoemd wordn omdan z' e sôorte stroaln èn zitn in under vinn. Da zyn bêen- of hôornachtige structeurn die 't vel oendersteunn. De stroalvinnign zyn in antal de dominante klasse van de gewerveldn, mè weireldwyd bykan 30.000 sôortn. Ze leevn zowel in zout of in zoet woater, van de diepzêe toet in de bergbeekn. 

De stroalvinnign worden oenderverdêeld in de volgnde ordes:
;Ordes die vôornkomn in uze streke
*Acipenseriformes (Steurachtign)
*Anguilliformes (Poalienkachtign)
*Clupeiformes (Hoarienkachtign)
*Cyprinodontiformes (Tandkarpers)
*Cypriniformes (Karperachtign)
*Esociformes (Snoekachtign)
*Gadiformes (Schellevisachtign)
*Gasterosteiformes (Stekelboarsachtign)
*Osmeriformes (Spierienkachtign)
*Pleuronectiformes (Platvisn)
*Perciformes (Boarsachtign)
*Salmoniformes (Zalms)
*Scorpaeniformes (Schorpioenvisachtign)
*Siluriformes (Meervalachtign)

;Andere ordes
*Albuliformes
*Amiiformes
*Ateleopodiformes
*Atheriniformes
*Aulopiformes
*Batrachoidiformes 
*Beloniformes
*Cetomimiformes
*Characiformes
*Elopiformes
*Gobiesociformes
*Gobiiformes (Groendelachtign)
*Gonorynchiformes
*Gymnotiformes
*Hiodontiformes
*Lampridiformes 
*Lophiiformes
*Mugiliformes
*Myctophiformes
*Notacanthiformes
*Ophidiiformes
*Osteoglossiformes
*Percopsiformes
*Polymixiiformes 
*Polypteriformes 
*Saccopharyngiforme
*Semionotiformes
*Stephanoberyciformes
*Stomiiformes
*Synbranchiformes
*Syngnathiformes
*Tetraodontiformes
*Zeiformes
Linkin Park

**Linkin Park** is nen Amerikoansche rockgroep uut Agoura Hills, California.
## Bezettienge
### Nu
* Chester Bennington (zang)
* Brad Delson (leadgitaar)
* Dave "Phoenix" Farrell (bas)
* Mike Shinoda (rhythm gitaar)
* Rob Bourdon (drum)
* Joe Hahn (Turntaablis)
## Albums

## Externe koppeliengn
* Officiële site
Boarsachtign

De **boarsachtign** (Perciformes) zyn een orde van de stroalvinnign. 't Is verreweg de grotste orde van de visn mè mêer of 7000 sôortn. Z' èn allemolle stekkerstroaln in ênigte van under vinn. Vele zyn roofvisn en de mêeste leevn in de zêe.
## Taxonomie
Orde: **Boarsachtign** (Perciformes)
Karperachtign

De **Karperachtign** (Cypriniformes) zyn een orde van de stroalvinnige visn. Der bestoan e stik of 6000 sôortn. Z' èn moar êen vinne ip under rik. De mêeste zyn zoetwoatervisn. 
## Families
*Balitoridae (Stêenkruupers)
*Barbuccidae
*Botiidae
*Catostomidae (Zuugkarpers)
*Cobitidae (Stêenbyters)
*Cyprinidae (Echte karpers)
*Ellopostomatidae
*Gastromyzontidae (Rivierstêenbyters)
*Gyrinocheilidae (Algneters)
*Nemacheilidae
*Psilorhynchidae (Spoelgrondels)
*Serpenticobitidae
*Vaillantellidae
Gemienglde busschn by d' Atlantiesche Oseoane

thumb|Liggienge van d' ekostreeke.
[thumb|Liggienge van wientrkoale loofbusschn in de [Weireld|weirld.]]
De **gemienglde busschn by d' Atlantiesche Oseoane** zyn 'n ekostreeke in Europa in d' Europeesche-Siebeeriesche ekoprovinsje van 't *[[Palaearctis]]* vôgns de  Weirld Nateur-Stichtienge (WWF). Ze strekkn undr uut oovre hêel 't West-europeesch kustegebied van d' Atlantiesche Oseoane. 't Europeesch Leefmieljeu-Agentschap verdêelt de WWF-ekostreeke in twêe stikkn. De grenze tusschn 't zuudlik en 't nôordlik dêel ligt min of mêer in 't nôordn van Bêlgje.

## Beschryvienge
No bioom ôort d' ekostreeke by de moatig warme loof- en gemienglde busschn (of de wientrkoale loofbusschn). Ze bezet 399 100 vierkante kielomeetrs, in 't westlik dêel van 't schiereiland Jutland in Deenemarkn, 't nôordôostn van Duutsland, bykans hêel Needrland, 't nôordn en 't westn van Bêlgje en Vrankryke, en de Britsche Kanoal-eilandn.

Kustvlaktn zyn typiesch vo d' ekostreeke; d' êenigte min of mêer belangryke ogtn liggn in Bretanje.

## Eksterne koppliengn
* Ecoregion PA0402 : Mixed Atlantic forests (WWF)
* Ecoregion PA0402 : Mixed Atlantic forests (WWF)
* Ecoregion PA0402 : Mixed Atlantic forests (''Nationalgeographic'')
* Ecoregion PA0402 : Mixed Atlantic forests (''The Encyclopedia of Earth'')
* Ecoregion PA0402 : Mixed Atlantic forests (''Globalspecies'')
* DMEER-map
* Ontwikkeling van het bosareaal in Limburg door de jaren heen.

## Zied ook noa
Meghan Trainor

thumb|<center>Meghan Trainor in 2015
**Meghan Elizabeth Trainor** (geboorn in Nantucket, ip 22 december 1993) es e Amerikoansche zangeresse & tekstnskryfster en muzykproducente. Oazze round de 16 joar oud wa, èt ze 3 zelfuutgebrochte ploatn gemakt. In 2011 èt ze e kontrakt getêkent met *Big Yellow Dog Music*, en doamee es ze begost met skryvn van tekstn. Z'es zelve moa gekend gekomn achter dazze tope begost te werkn met *Epic Records*, woaby dazze eur êeste grôte ploate, *Title*, in 2015 uutgebrocht èt. Ip 13 mei 2016 goat eur nieuwe ploate *Thank You* uutkomn. Van die ploate èt ze ol e single uutgebrocht, *NO*, ip 4 moarte van 't zelste joar.

Eur muzyk es beïnvloed gewist deur de muzyk van de joarn 50 en 60, en ti doamee da't e bitje retro klinkt. Ze zingt zie ip eur ploatn over verskillende themats, woarounder 't moderne vrouwe-zyn, lichoamsipvattinge, en encouragement. Trainors werk èt ol e poar pryzn en nominoasjes ipgebrocht, woarounder e Grammy Award, benoeminge van deurbroakartiste van 't joar deur de Music Business Association en twêe Billboard Music Awards.

## Diskographië

### Studioploatn

### Zelve uutgebrochte ploatn

### EPts
Piano

E **piano** es e grôot spellement woarip daj muzyk kut speeln. Normoal èt dadde witte en zworte dingn voe ip te duwn, woadeure daj muzyk makt.
Ertebrekers

**Ertebrekers** es e West-Vlamsche muzykgroep. Under êeste single, woamee dazze wok gekend gerakt zyn, es *De Zji*. Ze ziengn int West-Vlams. 

## Biografieë
Ertebrekers wierd ipgericht in 2015 en brak e joar loater deure me under êeste single *De Zji*, wuk dat e hit wierd in de Ultratop 50. In de Vlamsche top 50 gerakte *De Zji* zelst ip d'êeste platse. In moart 2016 ein d'Ertebrekers under debuutalbum Otel uutgebrocht, da in de top 10 van de Vlamsche albumliste gerakte en in totoal 76 weekn in de liste stoend. Andere singles van dat album zyn *Party Too Much* (e topewerkinge me Jack Parow), *Eva Mendes*, *In theorie* en *Miss Amerika*.

In 2019 ein ze under twidde album *Crème* uutgebrocht. Voe de single *Shimokitazawa* lietn d'Ertebrekers under inspireern deur Japan, woa da de groep mjir of e kji ol ipgetreedn eit.

## Leedn

* Jeffrey Bearelle: zang
* Flip Kowlier: zang, gitoare, bas
* Peter Lesage: toetsn, elektronica
* Karel De Backer: drums
* Kasper Cornelus: gitoare, toetsn, achtergroendzang
Olifantn

**Olifantn** zyn grôte zoogbêestn uut de familie van de Elephantidae in de orde van de slurfbêestn (Proboscidea). Der zyn twêe sôortn erkend: den Afrikoanschn olifant (*Loxodonta africana*) en den Aziatischn olifant (*Elephas maximus*). Afrikoansche olifantn kunn nog ingedêeld wordn in twêe aparte sôortn, de savanneolifant (*Loxodonta africana*) en de busolifant (*Loxodonta cyclotis*).

Olifantn komn verspreid vôorn in Afrika te zuudn van de Sahara en in 't zuudn en zuudôostn van Azië. 't Zyn d' ênigste nog leevnde slurfbêestn. Andere sôortn lyk de mammoets en de mastodontn zyn uutgestorvn.

't Zyn ook de grotste landbêestn die nog in leevn zyn. Afrikoansche olifantn kunn 4 m hoge komn en 7000 kilo weegn. Z'en e dêel specifieke kenmerkn, lyk e Proboscis of slurf die o.a. gebruukt wordt vo vôorwerpn vaste te pakn. Under snytandn groein uut toet slagtandn  woamee dan ze diengn kunn verplatsn, kunn groavn en vichtn. Under grôte ôorflapn wordn gebruukt vo de temperateure van 't lichoam ip peil t' houdn. Afrikoansche olifantn en groddere ôorn en e holle rik. Aziatische olifantn en kleindere ôorn en e bolle of rechte rik.

Vo 't ivoor van under slagtandn wordt er styf vele ip olifantn gejoagd deur stropers.
Hoefbêestn

**Hoefbêestn** (Ungulata) zyn zoogbêestn die hoevn an under pôotn en. Ze bestoan uut de oneevnhoevign lyk de peirdn, zebra's, ezels en neushôorns en de eevnhoevign lyk de runders, zwyns, girafn, kemels, hertn en nylpeirdn. 

't Zyn *hoefgangers*, wat da wil zegn dan z' ip de topn van under têens loopn. De mêeste sôortn zyn doadeure styf rap, wat da van passe komt by gevoar. Ook wordn ze beschermd deur dan ze dikwyls in kuddes leevn. 

Hoefbêestn zyn herbivoor (z' eetn plantn). Ze groazn over 't algemêen ip oopn grasvlaktes.
1766

1763 - 1764 - 1765 - **1766** - 1767 - 1768 - 1769
't Joar **1766** is 't 66e joar in de 18e êeuwe volgenst de christelyke joartellienge.
## Gebeurtenisn
*9 januoari - In de Zuudelyke Nederlandn trekt de gouverneur d' ordonnansje van 1764 in over de verhogienge van de zoutbelastienge. Sedert lange moetn ze by de  bevôorroadienge van geraffineerd zout rekenienge houdn met d' Hollandsche en Zêelandsche concurrensje.
*Een ordonnansje verbiedt den invoer van hoarienk van juni toet december, vo de lokoale visvangst te bevordern.
*18 februoari - De Meermin, een Hollands schip van de *Vereenigde Oostindische Compagnie* (VOC), vergoat vo de kust van Zuud-Afrika binst een ipstand van de sloavn an bôord.
## Geboorn
;september
*6 - John Dalton, Iengelsche scheikundign en nateurkundign, groendlegger van d' atoomtheorie
## Gestorvn
;februoari
* 14 - Keunienk Frederik V van Denemarkn (42)
Kiraz

**Kiraz**, echte noame **Edmond Kirazian** (Caïro, 25 ogustus 1923) is e Frans-Armeensche cartoonist en illustrateur. Je werkte in 1959 vo 't Frans tydschrift *Jours de France* by Marcel Dassault. Je têeknde de humoristische * Les Parisiennes*. 

Zyn cartoons zyn geweunlyk nie allêene humoristisch, moar ook e tikkeltje stout of erotisch. Sedert 1970 et 'n ook geregeld gewerkt vo *Playboy Magazine*.
## Cartoons
* *Lissi*, Diogène, 1954.
* *Carnet de belles*, Pulcinella, 1959.
* *Les Parisiennes*, Denoël, 1963.
* *Les Parisiennes au volant*, Denoël, 1966.
* *La Parfaite Secrétaire*, Denoël, 1967.
* *Parlez-moi de moi : les Parisiennes*, Denoël, 1973.
* *Sonate à quatre mains*, Filipacchi-Denoël, 1978.
* *Les Femmes de Kiraz*, Plon, 1985.
* *Les Parisiennes se marient*, Assouline, 1994.
* *Je les aime comme ça*, Denoël, 2000.
* *Jamais le premier soir*, Denoël, 2001.
* *Kiraz dans Playboy*, Denoël, 2002.
* *Elles et moi*, Denoël, 2003.
* *Mini drames*, Denoël, 2005.

## Externe koppelienge
* les-parisiennes-de-kiraz
Hubert Hutsebaut

**Hubert Hutsebaut** (Lendlee, 24 juni 1947) was e West-Vlamsche coureur, die prof was van 1968 tout 1972.
## Overwinniengn
**1969**
*Gistel
**1970**
*Dentergem
**1971**
*4e etappe van de Roende van Spanje (Vuelta)
*Omloop van de Vlasstreek
*Assebroeke
**1972**
*E3 Harelbeke
*Elfstedenroende
## Ploegn
*1968: Flandria-De Clerck
*1969: Flandria-De Clerck-Krüger
*1970: Flandria-Mars
*1971: Goldor
*1972: Goldor- IJsboerke
## Externe koppelienge
*Hubert Hutsebaut ip de wielersite
Laos

|thumb|Koarte van Laos
|-
|thumb|Vientiane
|-
|}

**Laos** is e land in Zuudôost-Azië. Laos grenst in 't nôordwestn an Myanmar en China, in 't westn an Thailand, in 't zuudn an Cambodja en in 't ôostn Vietnam.

### Internationoal lidmoatschap
* APEC
* ASEAN
* La Francophonie
Peird

't **Peird** (*Equus ferus caballus*) is e gedomesticeerde hoefbêeste uut de orde van de oeneevnhoevign. 't Is êen van de sôortn uut de familie van de peirdachtign (Equidae). 't Gedomesticeerd peird stamt of van 't wild peird (*Equus ferus*). 't Wordt surtout g'houdn ols rypeird of trekpeird.

't Skelet van e peird bestoat uut gemiddeld 205 bêenders. Peirdn en gin sleutelbêen en z'en moar êen têen per bêen. 

Peirdn zyn herbivoorn (plantneters), moa gin herkauwers. Under vôortandn gebruukn ze vo gras of te trekn en doarachter wordt 't vermoaln deur d' achterste tandn. Ze kunn zowel stoand of lignd sloapn.

Under vacht kan efn zyn van kleur moar ook in verschillige kleurn. Kleurn die vele vôornkomn zyn bruun, zwart, voskleurig (bruunrôod) en grysde. De moann, 't lang hoar ip de boovnkant van under nekke, zoun oentstoan zyn ols beschermienge teegn roofbêestn lyk katachtign, die ip de rik van 't peird spriengn en in under nekke bytn. De steirt wordt gebruukt vor insectn te verjoagn.

't Peird is e kuddebêeste en wordt à peu près dertig joar oud.
thumb|left|Skelet van e peird
Kemel

De **kemel** (*Camelus bactrianus*) is e grôte hoefbêeste van de familie van de Camelidae (kemelachtign), ofkomstig van de stepn van Centraal-Azië. De kemel verschilt van de dromedoaris deur 't antal bultn ip zyn rik. De kemel èt er twêe, de dromedoaris mor êen. Van de twêe is de kemel veruut de zeldzoamste sôorte. Van de populoasje van twêe miljoen zyn de mêeste gedomesticeerd.
Vantyd wordt de noame *Camelus ferus* gebruukt vo de wilde kemel en *Camelus bactrianus* vo de gedomesticeerde sôorte.

De gedomesticeerde Bactrische kemel wierd al in den antiekn tyd gebruukt ols lastbêeste. Deur dan ze zo goed bestand zyn teegn koude, droogte en grôte hoogtes woarn ze geschikt van in karavoan te reizn ip de Zyderoute. 

Van de wilde kemels zyn der nog mor e stik of 800 overgebleevn. Ze stoan ip de rôoie lyste van de bedreigde sôortn. Ze leevn nog in ofgeleegn gebiedn van de Gobi-en Taklamakanwoestyne van Mongolië en China. Der zyn ook nog ênigte die zwervn in de provinsje Mangystau in 't zuudwestn van Kazachstan en de Kasjmirvalleie in Indië.
Karpoatn

right|thumb|310px|De Pannonische Vlakte mè doarroend de Karpoatn
De **Karpoatn** (Tsjechisch, Pools en Slovaaks: *Karpaty*, Oekraïens: *Карпати* (*Karpaty*), Roemeens: *Carpați*, Duuts en Nederlands: *Karpaten*, Servisch: *Karpati*, Hongaars: *Kárpátok*) zyn e gebergte, geleegn in Ôost-Europa. 't Bestrykt de landn Tsjechië, Slovakeye, Polen, Oekraïne en Roemenië. Ouk in Oostnryk, Hongareye en Servië liggn uutlopers van 't gebergte. Ip fysische koartn is ouk te zien dat de Karpoatn e grodder gehêel vormen mè 't Balkangebergte in Bulgareye en no 't westn toe mè de Sudeetn in Tsjechië en d' Alpn in Oostnryk. 't Gebergte vormt een halve cirkel roend e grôot stik vlak land, de Pannonische vlakte, woa da Hongareye ligt. In Roemenië maken de Karpoatn e scherpen bocht. Nôordwestelik van die bocht ligt nog 't Transsylvanisch Plateau. Den hôogsten berg is de Gerlachovský štít (2.655 m hôoge) in Slovakeye, die direkt ouk den hôogsten berg is van 't land. Ouk hèn de Karpoatn meerdere toppn die d' hôogste bergn van e land vormen. Zo is den Hoverla in Oekraïne den hôogsten berg mè 2.061 boovn zêeniveau, in Roemenië is da were de Moldoveanu (2.544 m).
Bouwkundig erfgoed in Emelgem

**Lyste van bouwkundig erfgoed in [[Emelgem]]**:

## Externe koppelienge
*Erfgoed Emelgem
## Kykt ook noa
* Bouwkundig erfgoed in Yzegem
Willem II van Iengeland

**Willem II**  (Iengels: William II)  (Normandië, ca. 1056/1060 – New Forest, 2 ogustus 1100), was de derde zeune van Willem de Veroveroare en Mathilda van Vloandern. Je was keunienk van Iengeland van 1087 toet 1100. Zyn bynoame was Willem Rufus (de Rôoien), verzekers deur zyn rôod oanzichte. 

Willem Rufus was de derdn van vier zeuns. Den oudstn was Robert Curthose, den twiddn was Richard, en de joungstn was Hendrik. J’haad ook nog vuuf zusters. 

Je volgde zyn voader ip ip de trône van Iengeland, mo Robert Curthose erfde Normandië. Richard was round 1075 gestorvn binst de jacht in de New Forest. 

Willem vocht teegn Wales en Schotland. Zyn broere Robert Curthose verpachtte ‘t groafschap Normandië an Willem os ty in 1096 ip kruustocht vertrok.
 
Willem was e flamboyante figeure en je wordt in de kroniekn beschreevn als losbandig. Je zou vo de vintn gewist zyn. J’is nôoit getrouwd gewist en j’ha gin jounges. 

In 1100 wierd ie binst de jacht in de New Forest dôdelyk gerakt deur e pyle. Da kwam goed uut vo zyn joungere broere Hendrik want Robert Curthose, die normoal recht haad ip de trône, kost alle momentn were kêern van de kruustochtn. Doadeure is môord nie uutgeslootn.

Willem is begroavn in de kathedroale van Winchester (Winchester Cathedral) en Hendrik volgdeg’ hem ip.
Bouwkundig erfgoed in Ichtegem

**Lyste van bouwkundig erfgoed in [[Ichtegem]]**:

## Externe koppelienge
*Erfgoed Ichtegem
## Kykt ook noa
*Bouwkundig erfgoed in Bekegem 
*Bouwkundig erfgoed in Eernegem
1100

1097 - 1098 - 1099 - **1100** - 1101 - 1102 - 1103
't Joar **1100** is 't 100e joar in de 11e eeuwe volgenst de christelyke joartellienge.
[thumb|[Godfried van Bouillon]]
## Gebeurtenisn
*Godfried van Bouillon verovert Akko, Arsuf, Jaffa en Caesarea. Hy plant een anval ip Egypte, moa sterft vo da 't zoverre komt.
*september - E groep Lombardn oender eirtsbisschop Anselmus IV van Milaan goat ip kruustocht. Ze richtn plunderiengn an in 't Byzantyns Ryk. 
*11 november - Hendrik I van Iengeland trouwt met Edith van Schotland.
*De Sint-Andriesabdie in Sint-Andries Brugge wordt gesticht.
## Geboorn
* Arnold I, eirtsbisschop van Keuln (1137-1151)
## Gestorvn
* 18 juli - Godfried van Bouillon (39), hertog van Neder-Lotharingen (1089-1100),  beschermer van 't Heilig Graf (1099-1100) en kruusvoartleider
* 2 ogustus - Willem II, keunienk van Iengeland     
* 8 september - Clemens III, teegnpaus (1080-1100)
* 13 november - Gwyde I, groaf van Ponthieu
*Břetislav II, hertog van Boheemn (1092-1100)
* Dulcia van Marseille, gravinne van Provence (1093-1100)
* Godfried II, groaf van Perche
Hendrik I van Iengeland

**Hendrik I** (Iengels: Henry I), bynoame Beauclerc, (Selby, Yorkshire, ca. 1068 - Lyons-la-Forêt Normandië, 1 december 1135), was de joungste zeune van Willem de Veroveroare en Mathilda van Vloandern. Je zou vernoemd zyn achter de Frãnsche keunienk Henri I, die e broere was van Adela van Mêesn, de moeder van Mathilda van Vloandern. 

Hendrik was keunienk van Iengeland van 1100 toet 1135. Je krêeg zyn bynoame omdat ie Latyn en vrye kunstn gestudeerd haad.

## Vrouwn en jounges
Me zyn êeste vrouwe Edith (Mathilde) van Schotland had ie:
# Mathilde van Iengeland 
# William Adelin
J’haad ook nog veel ounwettige jounges me verschillige maîtresses.

Zyn ênigste wettige zeune en ipvolger, William Adelin, verdrounk in ’t Wit Schip in 1120 ip ’t Kanoal tusschn Normandië en Iengeland by Barfleur. Vo nog e zeune te kunn hen is Hendrik getrouwd me zyn twidde vrouwe Adelaïde van Leuven. Mo met heur had ie gin jounges. 

Zyn dochter Mathilde was getrouwd me de  Rôoms-Duutsche keizer Hendrik V. Met hem ha ze gin jounges, mo wel met heur twidde vint, Godfried Plantagenet.

## Dôod en ipvolgienge
Achter zyn dôod wierd Hendrik ipgevolgd deur Stefan van Blois, e zeune van zyn zuster Adela. Mo zyn dochter Mathilde betwistte die krônienge, en da zorgde vor e periode van burgeroorloge in Iengeland, bekend als d’anarchie. 

Uutendelyk kost Hendrik II, zeune van Mathilde en Godfried Plantagenet, Stefan van Blois ipvolgn. Je was den êeste keunienk van Iengeland van 't Huus Anjou, ook de Angevins genoemd. 

De dynastie krêeg loater de noame Huus Plantagenet, achter de bynoame van zyn voader.
Charlie Puth

miniatuur|Charlie Puth
**Charles Otto "Charlie" Puth, Jr.** (geboorn in Rumson, 2 december 1991) es e Amerikoansche zanger, tekstnskryver, arrangeur en muzykproducent. J'èt em populair gekomn deur zyn muzyk ip YouTube te zettn. J'èt em êest zelfstandig twêe EP'ts uutgebrocht, *The Otto Tunes* (2010) en *Ego* (2013). Loater, sedert 2015, èt'n e kontrakt getêkent met Atlantic Records en èt'n zyn debutsingle *Marvin Gaye* uutgebrocht, woarip da Meghan Trainor zingt. J'es wok gekend voe de ploate *See You Again* van Wiz Khalifa, je zingt 't refring drip.
Dendermonde

[thumb|Ligginge binn 't [arroundissement Dendermonde in de provinsje Ôost-Vloandern.
]]
**Dendermonde** (dialect: Deiremonne) is e stee en gemêente in Ôost-Vloandern. Dendermonde ligt an de riviere de Dender, e zystrôom van de Schelde. 't Is d' hoofdplekke van 't arroundissement Dendermonde. 't Weunn 47.000 menschn. De burgemêestre is Leen Dierick (CD&V).  
De stee Dendermonde ligt oalverre oalfwege Gent en Mecheln. Dendermonde grenst in 't westn an Wichelen, in 't zuudn an Gyzegem (Aalst) en in 't nôordn an Hamme.

In 1835 goungn d' êeste tringlynn va Mecheln na Brussel, Antwerpn en Dendermonde. Wie Dendermonde zegt, peist direct ôok an 't Ros Beiaard.

## Dêelgemêentn

350px|left

## Beziensweirdigeedn
thumb|right|150px|Relikwie uut de Onze-Lieve-Vrouwekerke, meesterwerk van edelsmeedkunst ingeleid mi safieren (ca 1220-1230)
*Grôte Markt mi 't stadhuus
*Archeologisch museum up de Grôte Markt
*D' Onze-Lieve-Vrouwekerke mi 2 schilderien van Antoon van Dyck
*Begynhof
*Brusselpôorte
*Zwyvekemuseum
*Beeldhouwwerk "Samenvloeiing van Dender en Schelde" van Paul De Visscher
*Scheepvoartmuseum (in Baasrode)
*Jazz Centrum Vloandern

G'et ton wok nog standbeeldn in Dendermonde lik pater De Smedt, Prudens Van Duyse en de schilder baron Franz Courtens.
Adrien Canelle

[thumb|Oud stadhuus van [Blanknberge. Lithografie van Adrien Canelle (1860)]] 
thumb|Grand Hotel des Familles in Blanknberge. Lithografie van Adrien Canelle
**Adrien Canelle** (Marbais, 29 meie 1819 - sterfdoatum nie bekend) was e Belgische graveur uut de 19e êeuwe, gespecialiseerd in lithografie, surtout topografisch werk en portreitn. Over zyn leevn is't er bykan nietnt bekend. 
## Werk
*Litho's vo *La Belgique Industrielle* (Brussel, 1852; uutg. Géruzet; druk Simonau & Toovey), over de moderne industrie in België van dien tyd met oender andere Val Saint-Lambert in Seraing, de stoasje van La Louvière, Porcelaine Capellemans in Halle, Fayence Boch in Dôornik, hoogovens van Marcinelle en Couillet, de Fabrique de briquettes F. de Haynin in Gosselies, de hoogovens en stoalfabriekn in Seraing, de firma Phoenix & Glenmore in Borgerhout
* *Vues de Belgique dessinées et lithographiées par Canelle et F. Stroobant* (Brussel, Froment) met oender andere Promenade de la Sauvinière in Luuk
* Albom *Souvenir de Blankenberghe* (druk Simoneau & Toovey) mè verschillige zichtn van Blanknberge, lyk 't oud stadhuus, 't Grand Hotel des Familles, de Sint-Antoniuskerke en de Casino van 1859
*Albom *Souvenir d'Ostende* (uutg. F. Claassens, ± 1858) mè verschillige zichtn ip toeristische plekn in Ostende
* Zoo van Brussel
* De Sint-Jozefskerke in Brussel
* Zoo van Antwerpn (druk Simonau & Toovey)
* Sint-Hubertusgalerie in Brussel
* Nationale Schietboane in Brussel
* Défilé van de Burgerwacht ip 9 april 1848
* Binnzicht van de kerke in Woaterloo
* Woatermeuln ip de Stêenweg van Ten Noode in Etterbeek
* Hoogovens van Luuk-Sclessin
* Plechtigheedn en fêestn vo de 25e verjoardag van d' inauguroasje van keunienk Leopold I van 21 toet 23 juli 1856 in Brussel 
*Portreitlitho's: J.H. Jonkers, pensionoaris van 't Begynhof in Brussel, Jean-Baptiste Van Mons, groepsportreit en verschillige individuele portreitn van leedn van de Keunienklyke Familie, Johan Rudolf Thorbecke 
** Le Musée des Rieurs*,  albom mè satirische prentn
Marbais

**Marbais** (Nederlands: *Marbeek*, Woals: *Marbé*) is e  dêelgemêente van de Woalsche gemêente Villers-la-Ville in de Belgische provinsje Woals-Brabant. 
## Geboorn in Marbais
* Adrien Canelle, graveur
* Léon Delune (1862-1941), architect
thumb|left|Kapelle Notre-Dame du Triolet (1756)
Groavn en hertoogn van Anjou

De **groaf van Anjou** regeerde over et groafschap Anjou sedert de 9e êeuwe. Karel de Kletsn had et gebied gegeevn an Robert de Sterkn van 't Huus van de Robertynn. 

Ingelger en zyn zeune Fulco I de Rôoien woarn êest Burggroaf van Angers, tout da Fulco zyn eign den titel van groaf van Anjou gaf. 't Woarn  Frankische eedeln die profiteerdn van de gevechtn tusschn de latste Karoliengers en de Robertynn en van d'oorloogn teegn de Vikings.

't Huus Ingelger wordt den êeste dynastie van de groavn van Anjou genoemd. 

De familie stierf uut in mannelyke lyne in 1060 me Godfried II van Anjou. Je wierd ipgevolgd deur de groaf van Gâtinais, die trouwde met Ermengarde van Anjou, zuster van Godfried II.

Godfried V van Anjou, Godfried Plantagenet genoemd, van 't Huus Gâtinais, trouwde me Mathilde, dochter van keunienk Hendrik I van Iengeland. Under zeune was  Hendrik II Curtmantle, die keunienk van Iengeland kwam. Met hem begost de dynastie van Iengelsche keuniengn, et Huus Plantagenet, ook de Angevins genoemd.

### Robertynn
*  Robert de Sterkn (861&ndash;866), voader van
*  Odo I van West-Francië (866&ndash;898)
## Groavn van Anjou
### Huus Ingelger
* Ingelger (870&ndash;898), voader van
* Fulco I, de Rôoien (898&ndash;941), voader van
* Fulco II, de Goeien (941&ndash;960), voader van
* Godfried I, Grysmantel (960&ndash;987), voader van
* Fulco III, de Zwarten (987&ndash;1040), voader van
* Godfried II, Martel (Hoamer) (1041&ndash;1060), 
Godfried II ha gin jounges. Je wierd ipgevolgd deur zyn schonbroere Godfried III, de groaf van Gâtinais, die getrouwd was me zyn zuster Ermengarde. 

### Huus Gâtinais
* Godfried III, met den Board (1060&ndash;1067), broere van
* Fulco IV, le Réchin (1067&ndash;1109, tegoare me zyn zeune Godfried IV (1098&ndash;1106), voader van 

### Huus Plantagenet (Angevins)

In 1204 verloor et Huus Plantagenet et groafschap Anjou an de Frãnsche keunienk Philippe II Auguste. Zyn zeune Louis VIII gaf et an zyn zeune Jean Tristan, die an zyn dertien joar stierf. Achter zyn dôod gieng et groafschap noa de joungste postuum geboorn zeune Charles I van Anjou, die keunienk van Sicilië en Noapels kwam en de stamvoader van 't Huus Capet-Anjou.

### Huus Capet
* Jean Tristan (1119&ndash;1232)
#### Tak Capet-Anjou

#### Tak Valois-Anjou

## Hertoogn van Anjou (1360–1481)
Villers-la-Ville

**Villers-la-Ville** (Woals: *Viyé-l'-Veye*) is e plekke en gemêente in de Belgische provinsje Woals-Brabant. 
## Dêelgemêentes
Marbais, Mellery, Sart-Dames-Avelines en Tilly.
## Beziensweirdigheedn
*Ruïnes van d' Abdeye van Villers, e cisterciënzerabdeye, gesticht in 1146 in ipdracht van Bernardus van Clairvaux
* Tumulus van Tilly, Gallo-Romeinsche grafheuvel
*Kapelle Notre-Dame du Triolet in Marbais, gebouwd in 1756

Ofbeeldienge: 0 Villers-la-Ville 050910 (37).JPG|Ruïne van d' abdeye van Villers
Ofbeeldienge: AbdijVillers3.jpg |D' abdeyekerke
Ofbeeldienge: Chapelle de Notre-Dame du Triolet Auxiliatrice et ses abords.JPG| Kapelle Notre-Dame du Triolet
Robert de Sterkn

**Robert de Sterkn** of  **Rutpert**  (ca. 830 – Brissarthe, 2 juli 866), van de familie van de Robertynn,  was e belangryk lid van de Frankischn oadel in West-Francië binst de 9e êeuwe. 
Je krêeg zyn bynoame "de Sterkn" deur zyn militaire successn, surtout teegn de Vikings.

Je was e zeune van Robert III van Worms en voader van twi keuniengn van West-Francië: Odo I en Robert I. Je was ook overgrotvoader van Hugo Capet en dus de vôorvoader van ’t Huus Capet. 

In 853 wierd ie angesteld deur Karel de Kletsn als  missus dominicus (zendgroaf) in de regio’s Le Mans (Maine), Tours (Touraine) en Angers (Anjou).

In 861 creëerde Karel de Kletsn twi markn in Neustrië vo 't gebied te verdeedign teegn de Bretoenn en de Vikings. Je stelde Robert de Sterkn an als markgroaf teegn de Bretoenn, en Adalard de Seneschalk en de broers Udo en Berengar I van Neustrië als markgroaf teegn de Vikings.

Ip 2 juli 866 is Robert omgebrocht binst de Slag van Brissarthe in Neustrië. Robert vocht teegn e leger van Bretoenn en Vikings. De Bretoenschn hertog Salomon haad hem e tyd g’allieerd met de Deensche Vikingleider Hastein.

De Vikings haan under weggestookn in de kerke. Robert ha zyn zwoarn harnas ofgedoan. De Vikings vieln ’s nachts an en ze kostn Robert, die nie beschermd was, gemakkelyk van kant moakn deur hem dôod te sloan met e byle. Ranulf I, de groaf van Poitiers en hertog van Aquitanië krêeg e pyle deur hem en je stierf drie moandn loater an zyn verwoundiengn.
1146

1143 - 1144 - 1145 - **1146** - 1147 - 1148 - 1149
't Joar **1146** is 't 46e joar in de 12e êeuwe volgenst de christelyke joartellienge.
## Gebeurtenisn
thumb|Bernard van Clairvaux roept in zyn preek ip toet e Twêede Kruustocht
* 1 moarte - Paus Eugenius III roept ip toet de Twêede Kruustocht. 
* Gesteund deur de landgroaf van Brabant Godfried III sticht Bernard van Clairvaux de cisterciënzerabdie van Villers.
*'t Bisdom Dôornik wordt ofgescheid van 't bisdom Noyon. Paus Eugenius III benoemt Anselmus ols êerstn bisschop van Dôornik
## Geboorn
* Gerald van Wales, Welshe kroniekschryver 
* Walram I, êerste groaf van Nassau 
* William Marshal, Iengelsche ridder en stoatsman 
## Gestorvn
* 14 april - Gertrude van Sulzbach, vrouwe van Koenraad III
* 1 ogustus - Vsevolod II, grôotvorst van Kiev 
* 27 ogustus - Erik III, keunienk van Denemarkn